19/04/2010 | Administración LocalMunicipal
Narón
Secretaría
Publicación do texto íntegro da Ordenanza reguladora da administración electrónica do Concello de Narón

EDICTO As novas tecnoloxías aplicadas á información e ás comunicacións están modificando profundamente o devir das actividades levadas a cabo na Administración pública, sendo este un dos ámbitos máis susceptibles de transformación no relativo ás relacións entre os cidadáns e as administracións públicas. O Concello de Narón está decididamente comprometido con estes novos retos co fin de impulsar a sociedade da información e o coñecemento e especialmente, decidido a configurar unha administración máis aberta, accesible, próxima e alcanzable para os cidadáns. A incorporación das novas tecnoloxías por parte das administracións públicas é consecuencia do principio constitucional de eficacia recollido no artigo 103.1 da Constitución Española de 1978. E por outro lado, unha concreción desta esixencia constitucional, no referido aos procedementos administrativos, é que estes padezan de toda clase de atributo que dificulte o entendemento por parte do cidadán ademais de que ocasionen unha tramitación lenta e dificultosa. O Concello de Narón, elaborou o presente regulamento, co que se pretende impulsar o uso das técnicas electrónicas na actividade administrativa municipal e nas relacións cos administrados co fin de prestar un mellor servizo á cidadanía. Asegúrase a dispoñibilidade, o acceso, a integridade, a autenticidade, a confidencialidade e a conservación dos datos, informacións e servizos que se xestionen no exercicio das súas competencias. O presente regulamento estrutúrase en once capítulos, catro disposicións transitorias, tres disposicións finais e un anexo. No capítulo I defínese o obxecto e finalidade, as entidades afectadas e as actuacións rexidas polo presente regulamento, todo iso de acordo co establecido no título preliminar da Lei 11/2007 do 22 de xuño, dado o seu carácter básico. No capítulo II están recollidos os dereitos e deberes dos cidadáns na súa relación coa Administración municipal a través de medios electrónicos. No capítulo III identifícanse os principios xerais que deben rexer as actuacións municipais do Concello de Narón, os principios que rexerán a difusión por medios electrónicos tanto da información de interese xeral como aquela que resulta obrigatoria para o Concello de Narón. Igualmente neste capítulo recóllense os principios xerais que rexerán a tramitación administrativa no marco municipal así como as actividades de cooperación interadministrativa en materia de administración electrónica. O capítulo IV céntrase nos instrumentos de identificación e acreditación da vontade dos cidadáns así como os requisitos de identificación para o acceso dos cidadáns á información obrante no Concello de Narón e para a presentación de escritos-instancias neste. No capítulo V establécense as regras que dirixirán a difusión da información administrativa, facendo referencia a que información se difundirá polos medios electrónicos. Do mesmo modo, determínanse as sedes electrónicas do Concello de Narón e descríbese o funcionamento xeral da súa páxina web. Finalmente, o citado capítulo detense no funcionamento do taboleiro de anuncios electrónicos e na continuación da práctica das publicacións oficiais. O capítulo VI regula a tramitación electrónica do procedemento administrativo. Esta regulación abarca desde a iniciación ata a finalización, abordando cuestións como a validez dos documentos electrónicos ata a esixencia e acreditación da representación, etc. Posteriormente, no capítulo VII normalízase o relativo ao rexistro electrónico: funcionamento, datas, horas e cómputo de prazos, documentos electrónicos que teñen acceso ao citado rexistro, etc. O capítulo VIII, coa denominación de documentos electrónicos e arquivos electrónicos, regulamenta tanto o valor destes documentos como as súas garantías e o arquivo e acceso documental correspondente. Seguidamente, o capítulo IX sistematiza a incorporación de trámites e procedementos á tramitación electrónica. Do mesmo modo, o capítulo X aborda o tema das notificacións e comunicacións electrónicas. O último capítulo dos recollidos no presente regulamento, o capítulo XI, regula o procedemento de incorporación e aplicación de programas e aplicacións técnicas no Concello de Narón. Por último, o regulamento conta con catro disposicións transitorias, tres finais e un anexo. É neste último onde se sinalan os niveis de identificación e sinatura de persoa usuaria nesta Administración municipal.1. o obxeto desta Ordenanza é a creación da sede electrónica do Concello de Narón www.naron.es e a utilización dos medios electrónicos no ámbito da Administración municipal do Concello de Narón, para facer posible a consecución máis eficaz dos principios de transparencia administrativa, proximidade e servizo aos cidadáns, que se derivan do artigo 103 da Constitución e os dereitos dos cidadáns previstos na Lei 11/2007, do 22 de xuño, de acceso electrónico dos cidadáns aos servizos públicos.2. Como consecuencia do anterior, forman parte do contido desta ordenanza: a. A regulación dos dereitos e os deberes que deben rexer as relacións que se establezan por medios electrónicos entre os cidadáns e a Administración municipal. b. A fixación dos principios xerais para o impulso e o desenvolvemento da administración electrónica no ámbito da Administración municipal. c. A regulación das condicións e os efectos xurídicos do uso dos medios electrónicos na tramitación dos procedementos administrativos.3. Tamén é obxecto desta Ordenanza a fixación dos principios reguladores da incorporación dos trámites e dos procedementos administrativos municipais á tramitación por vía electrónica, de acordo co disposto na Lei 11/2007, do 22 de xuño, de acceso electrónico dos cidadáns aos servizos públicos.1. Esta Ordenanza será de aplicación a todas as entidades dependentes do Concello de Narón, que en adiante serán denominadas conxuntamente como Administración municipal, e especificamente a: a. Os órganos administrativos que integran o Concello de Narón. b. Os organismos autónomos que estean vinculados ao Concello de Narón. c. O resto das entidades vinculadas ao Concello de Narón ou dependentes del e os consorcios en que sexa maioritaria, directa o indirectamente, a representación do Concello de Narón, cando exerciten potestades administrativas. d. As sociedades e as entidades concesionarias de servizos públicos municipais, cando así o dispoña o título concesional ou o aproben os seus órganos de goberno, nas súas relacións co Concello de Narón e cos cidadáns, no marco da prestación de servizos públicos municipais e no exercicio de potestades administrativas da súa competencia. e. O Concello promoverá que esta Ordenanza sexa adoptada polo resto dos organismos e entidades en que estea representado.2. Esta Ordenanza será así mesmo aplicable aos cidadáns, entendendo como tales ás persoas físicas e xurídicas, e incluso ás entidades sen personalidade no que lles sexa aplicable a Lei 11/2007, cando utilicen medios electrónicos nas súas relacións coa Administración municipal.1. Esta Ordenanza aplicarase a aquelas actuacións en que participe a Administración municipal e que se realicen por medios electrónicos, e concretamente ás seguintes: a. Ás relacións cos cidadáns que teñan carácter xurídico administrativo. b. Á consulta por parte dos cidadáns da información pública administrativa e dos datos administrativos que estean en poder da Administración municipal. c. Á realización dos trámites e procedementos administrativos incorporados á tramitación por vía electrónica, de conformidade coo previsto nesta Ordenanza. d. Ao tratamento da información obtida pola Administración municipal no exercicio das súas potestades.2. Os principios xerais contidos nesta Ordenanza serán de aplicación ás comunicacións dos cidadáns non sometidas ao ordenamento xurídico administrativo, e de maneira especial á comunicación de avisos e de incidencias, á presentación de reclamacións e queixas, á formulación de suxestións, á realización de preguntas aos órganos municipais e ás peticións e outras formas de participación, en tanto que non sexan obxecto dunha regulación específica.3. Esta Ordenanza define os principios que deben informar as relacións que a Administración municipal estableza con outras administracións a través de medios electrónicos.4. Os termos utilizados nesta Ordenanza interpretaranse segundo o seu significado xurídico, técnico ou común, de acordo coas normas establecidas no Código Civil e en atención ao anexo de definicións contido na Lei 11/2007.1. No marco do acceso e a utilización da administración electrónica municipal, os cidadáns teñen os seguintes dereitos que se expoñen de forma indicativa e sen carácter limitativo respecto aos recoñecidos pola normativa vixente: a. Dereito a dirixirse á Administración municipal a través de medios electrónicos, presentar documentos, realizar trámites e procedementos e, en xeral, exercer os dereitos e as facultades que lles recoñece o ordenamento xurídico administrativo, con total validez e seguridade. b. Dereito a esixir da Administración municipal que se dirixa a eles a través destes medios e obter documentos a través de formatos electrónicos. c. Dereito a non presentar documentos que se encontren en poder da Administración municipal ou do resto das administracións públicas coas que o Concello de Narón asinara un convenio de intercambio de información. d. Dereito a gozar de contidos electrónicos de calidade, accesibles, transparentes e comprensibles. e. Dereito a acceder á información administrativa, rexistros e arquivos a través de medios electrónicos. f. Dereito a participar nos procesos de toma de decisións e na mellora da xestión municipal a través de medios electrónicos, e a recibir resposta ás peticións e consultas formuladas. g. Dereito a acceder á administración electrónica e a utilizala independentemente das diminucións físicas ou psíquicas. h. Dereito a dispoñer de formación e axuda na utilización da administración electrónica. i. Dereito a acceder á administración electrónica e a utilizala independentemente das ferramentas tecnolóxicas utilizadas. j. Dereito á confidencialidade e protección dos seus datos persoais e ao resto dos dereitos que lle conceda a normativa de protección de datos. k. Dereito á privacidade e seguridade das súas comunicacións coa Administración municipal e daquelas comunicacións que poida facer o Concello nas que consten os datos dos cidadáns. l. Dereito a non utilizar os medios electrónicos.2. O exercicio destes dereitos levarase a cabo segundo o previsto na normativa aplicable e nas previsións desta Ordenanza, tendo en conta o disposto nas disposicións transitorias.1. No marco da utilización dos medios electrónicos na actividade administrativa e nas súas relacións coa Administración municipal, e para garantir o bo funcionamento e xestión da información, as comunicacións, os procesos e as aplicacións da administración electrónica, a actuación dos cidadáns debe estar presidida polos seguintes deberes: a. Deber de utilizar os servizos e procedementos da administración electrónica de boa fe e evitando o seu abuso. b. Deber de facilitarlle á Administración municipal, no ámbito da administración electrónica, información veraz, completa e precisa, adecuada aos fins para os que se solicita. c. Deber de identificarse nas relacións administrativas por medios electrónicos coa Administración municipal, cando estas así o requiran. d. Deber de custodiar os elementos identificativos persoais e intransferibles utilizados nas relacións administrativas por medios electrónicos coa Administración municipal. e. Deber de respectar o dereito á privacidade, confidencialidade e seguridade e o resto dos dereitos en materia de protección de datos.2. A Administración municipal velará polo cumprimento destes deberes, no marco do previsto na normativa aplicable e nas previsións desta Ordenanza. A actuación da Administración municipal de Narón en xeral, e a referida ao impulso da administración electrónica en particular, deberá estar informada polos seguintes principios xerais: a. Principio de servizo ao cidadán. A Administración municipal impulsará a incorporación de información, trámites e procedementos á administración electrónica para posibilitar a consecución máis eficaz dos principios constitucionais de transparencia administrativa, proximidade e servizo aos cidadáns. b. Principio de simplificación administrativa A Administración municipal, co obxectivo de alcanzar unha simplificación e integración dos procesos, procedementos e trámites administrativos, así como de mellorar o servizo ao cidadán, aproveitará a eficiencia que comporta a utilización de técnicas de administración electrónica, en particular eliminando todos os trámites ou actuacións que se consideren non relevantes e redeseñando os procesos e os procedementos administrativos, de acordo coa normativa de aplicación, utilizando ao máximo as posibilidades derivadas das tecnoloxías da información e a comunicación. c. Principio de impulso dos medios electrónicos A Administración municipal impulsará de forma preferente o uso dos medios electrónicos no conxunto das súas actividades e, en especial, nas relacións cos cidadáns, polo que deberá aplicar os medios persoais e materiais pertinentes e adoptar as medidas necesarias para a súa efectividade. A Administración municipal poderá establecer incentivos para fomentar a utilización dos medios electrónicos entre os cidadáns. d. Principio de neutralidade tecnolóxica A Administración municipal garantirá a realización das actuacións reguladas nesta Ordenanza con independencia dos instrumentos tecnolóxicos utilizados, de maneira que sexan a mesma evolución tecnolóxica e a adopción das tecnoloxías dentro da sociedade as que determinen a utilización dos medios tecnolóxicos que, en cada momento, sexan máis convenientes. e. Principio de interoperabilidade A Administración municipal garantirá a adopción dos estándares de interoperabilidade, de acordo co Esquema Nacional de Interoperabilidade e velará, respectando os criterios de seguridade, pola adecuación técnica e economía de medios, para que os sistemas de información utilizados por ela sexan compatibles e se recoñezan cos dos cidadáns e os doutras administracións. Para estes efectos promoverase a utilización de estándares abertos e de forma complementaria, de estándares que sexan de uso xeneralizado polos cidadáns. f. Principio de confidencialidade, seguridade e protección de datos A Administración municipal, no impulso da administración electrónica, garantirá a protección da confidencialidade e seguridade dos datos dos cidadáns, de conformidade cos termos definidos na normativa sobre protección de datos e nas demais normas relativas á protección da confidencialidade dos datos dos cidadáns. Serán obxecto de especial protección os datos persoais dos cidadáns e toda a información común que deban usar os diferentes departamentos e entidades integrantes da Administración municipal, os cales estarán obrigados a comunicar os datos necesarios para mantela debidamente documentada e actualizada. Tamén se garantirá a seguridade dos datos mediante a adopción das medidas técnicas que sexan oportunas e proporcionais ao nivel de sensibilidade dos datos e aos medios do Concello. En todo caso, terase en conta o disposto no Esquema Nacional de Seguridade. Para estes efectos, a Administración municipal, en calquera cesión ou transmisión de datos velará pola súa legalidade e constatará que o receptor dos datos ten implantada a política de protección de datos. g. Principio de transparencia A Administración municipal facilitará a máxima difusión, publicidade e a transparencia establecida na lei, da información que conste nos seus arquivos e das actuacións administrativas, de conformidade co resto do ordenamento xurídico e cos principios establecidos nesta Ordenanza. h. Principios de eficacia, eficiencia e economía A implantación dos medios electrónicos na Administración municipal estará presidida polos principios de eficacia, eficiencia e economía. En particular, realizarase segundo os seguintes criterios: – O impacto e a utilización, por parte dos cidadáns, dos servizos municipais afectados. – Os colectivos de poboación aos cales se dirixe. – As melloras alcanzables pola prestación do servizo. – A integración dos sistemas de relación cos cidadáns, co resto da organización e cos sistemas de información municipais. – O nivel de esforzo técnico, organizativo e económico requirido. – A madurez e dispoñibilidade das tecnoloxías. i. Principio de cooperación. Co obxectivo de mellorar o servizo ao cidadán e a eficiencia na xestión, a Administración municipal establecerá convenios, acordos e contratos cos colexios profesionais, cámaras de comercio, asociacións e outras entidades, para facilitar a relación dos seus asociados, colexiados ou clientes coa Administración municipal. j. Principio de participación A Administración municipal promoverá o uso dos medios electrónicos no exercicio dos dereitos de participación, en especial o dereito de petición, os dereitos de audiencia e información pública, a iniciativa cidadá, as consultas e a presentación de queixas, reclamacións e suxestións. A difusión por medios electrónicos da información administrativa de interese xeral e da información que a Administración municipal está obrigada a facer pública levarase a cabo de conformidade cos seguintes principios: a. Principio de accesibilidade e usabilidade A Administración municipal garantirá o uso de sistemas sinxelos que permitan obter información de interese cidadá de maneira rápida, segura e comprensible. A Administración municipal potenciará o uso de criterios unificados na busca e visualización da información que permitan da mellor maneira a difusión informativa, seguindo os criterios e os estándares internacionais e europeos de accesibilidade e tratamento documental. A Administración municipal poñerá a disposición dos cidadáns con discapacidades ou con especiais dificultades os medios necesarios para que poidan acceder á información administrativa a través de medios electrónicos, seguindo os criterios e estándares xeralmente recoñecidos. b. Principio de completitude e exactitude da información que publique a Administración municipal. A Administración municipal garantirá, no acceso á información por medios electrónicos, a obtención de documentos co contido exacto e fiel ao equivalente en soporte papel ou no soporte no que se emitira o documento orixinal. c. Principio de non discriminación. A dispoñibilidade da información en formato electrónico non debe impedir ou dificultar a atención personalizada nas oficinas públicas ou por outros medios tradicionais. c. Principio de actualización Os diferentes órganos da Administración municipal manterán actualizada a información administrativa que sexa accesible a través de canles electrónicas. Nas publicacións electrónicas constarán as datas de actualización. d. Principio de garantía de protección dos datos de carácter persoal. A Administración municipal aproveitará a tecnoloxía dispoñible en cada momento para garantir os dereitos inherentes á protección dos datos persoais, así como as medidas de seguridade que impidan calquera trazabilidade persoal non amparada pola finalidade ou o consentimento. En particular, diferenciará o ofrecemento de información por medios tradicionais do realizado a través de Internet co efecto de establecer a necesaria diferenciación dos niveis de protección. e. Principio de consulta aberta dos recursos de información de acceso universal e aberto. A Administración municipal garantirá o acceso á información administrativa que, de conformidade coa lexislación sexa de acceso xeral, sen esixir ningunha clase de identificación previa. A realización electrónica de trámites administrativos no marco da Administración municipal debe estar informada polos seguintes principios xerais: a. Principio de non discriminación por razón do uso de medios electrónicos. O uso dos medios electrónicos no poderá comportar ningunha discriminación ou prexuízo para os cidadáns nas súas relacións coa Administración municipal. Neste sentido, os sistemas de comunicación telemática coa Administración só se poderán configurar como obrigatorios e exclusivos naqueles casos en que unha norma con rango legal así o estableza, nas relacións interadministrativas, nas relacións xurídico-tributarias e nas relacións de suxeición especial, de conformidade coas normas xurídicas de aplicación. En particular, a Administración municipal establécese a obrigatoriedade do uso de medios electrónicos para as comunicacións que con ela realicen as persoas xurídicas ou as persoas físicas nos seguintes casos: xestorías administrativas ou fiscais, axencias inmobiliarias, arquitectos, enxeñeiros, ou titulados medios ou superiores colexiados nos seus respectivos colexios profesionais. Para estes efectos, mediante un acto administrativo e previo convenio, nos casos en que a Administración municipal o considere conveniente, determinarase o inicio da vixencia desta obriga. Polo que se refire á organización interna, será obrigatorio o uso de medios electrónicos para os empregados públicos burocráticos e persoal político ou representativo de calquera clase. Para que tal obriga sexa efectiva, a Administración municipal terá que garantir as axudas ou medios necesarios e a formación necesaria. Esta obriga non afectará aos empregados que non realicen funcións burocráticas ou que polas súas tarefas se considere innecesaria en función das circunstancias de cada momento. A Administración municipal habilitará aos seus funcionarios para a autenticación ou identificación dos cidadáns nos termos previstos no art.22 da Lei 11/2007. b. Principio de trazabilidade dos procedementos e documentos administrativos. A Administración municipal levará a cabo as accións necesarias para establecer sistemas e procedementos adecuados e comprensibles de trazabilidade, que lles permitan aos cidadáns coñecer en todo momento, e a través de medios electrónicos, as informacións relativas ao estado da tramitación e o historial dos procedementos e documentos administrativos, sen prexuízo da aplicación dos medios técnicos necesarios para garantir a intimidade e a protección dos datos persoais das persoas afectadas. En particular, a administración municipal introducirá sistemas de sinatura electrónica recoñecida para todos os empregados públicos que interveñan na tramitación burocrática dos expedientes administrativos. c. Principio de intermodalidade de medios. Nos termos previstos nesta Ordenanza e nas súas normas de desenvolvemento, un procedemento iniciado por un medio poderase continuar por outro diferente, sempre e cando se asegure a integridade e seguridade xurídica do conxunto do procedemento e a vontade dos interesados. Os trámites e procedementos incorporados á tramitación por vía electrónica poderanse levar a cabo polas canles e medios electrónicos que se determinaran no proceso de incorporación, de acordo co previsto no capítulo oitavo. A cooperación interadministrativa no marco da Administración municipal de Narón debe estar informada polos seguintes principios xerais: a. Principio de cooperación e colaboración interadministrativas. Co obxectivo de mellorar o servizo ao cidadán e a eficiencia na xestión dos recursos públicos, o Concello impulsará a sinatura electrónica mediante accións propias e a sinatura de convenios e acordos que sexan necesarios para facer posibles e aplicables as previsións incluídas nesta Ordenanza e na Lei, e en particular e, entre outros, os que teñan por obxecto a fixación de estándares técnicos e o establecemento de mecanismos para intercambiar e compartir información, datos, procesos e aplicacións. O Concello de Narón poñerá a disposición da comunidade, e en particular das entidades locais e do resto das administracións públicas, as súas aplicacións de administración electrónica. O Concello de Narón deberá publicar os acordos e convenios que, en cumprimento deste principio, asinara con outras administracións públicas. b. Principios de acceso e dispoñibilidade limitada A Administración municipal deberá facilitar o acceso das demais administracións públicas aos datos en soporte electrónico que teña sobre os interesados e especificar as condicións, os protocolos e os criterios funcionais ou técnicos necesarios para acceder a estes datos coas máximas garantías de seguridade e integridade. A dispoñibilidade dos datos mencionados no apartado anterior limitarase estritamente aos que as administracións públicas requiran, no exercicio das súas funcións, para a tramitación e resolución dos procedementos que sexan da súa competencia. O acceso a estes datos estará condicionado polo feito de que o interesado dera o seu consentimento ou que unha norma con rango legal así o prevexa. Especificamente protexeranse os datos persoais e constatarase a implantación de políticas de protección de datos nos receptores de datos da Administración municipal de Narón.1. A identificación e/ou autenticación da vontade dos cidadáns, das persoas xurídicas ou dos entes sen personalidade xurídica nas relacións coa Administración municipal poderse producir a través dos seguintes mecanismos, segundo os casos: a. DNI electrónico ou sinatura electrónica recoñecida, en todo caso, salvo que unha norma específica engada requisitos adicionais para a identificación e a acreditación da vontade dos cidadáns. b. Outros tipos de sinatura electrónica avanzada admitidos polo Concello de Narón. Para os efectos de admisión terase en conta, en orde de preferencia, o disposto na normativa municipal que o regule, o establecido para a Administración autonómica e, de non existir, o regulado na Orde HAC/1181/2003 ou norma que a substitúa. 2. No que sexa aplicable, o disposto no apartado anterior entenderase referido aos certificados de persoa xurídica.3. O Concello de Narón, directamente ou a través de convenios, acordos ou contratos con outras entidades, poderá subministrar os mecanismos de identificación e acreditación da vontade aos cidadáns que o soliciten, despois de ter comprobado a súa identidade de maneira específica.4. A Administración municipal promoverá a utilización dos medios de identificación electrónica máis estendidos no ámbito social e establecerá acordos coas entidades de certificación correspondentes. En calquera caso, non fará falta acordo para a utilización de sinaturas electrónicas recoñecidas de carácter xeral ou de ámbitos profesionais específicos admitidos na plataforma de verificación das administracións públicas españolas.http://www.dnielectronico. é/seccion aapp/rel autoridades. html 1. Será de libre acceso para os cidadáns, sen necesidade de identificación, a seguinte información: a. Información sobre a organización municipal e os servizos de interese xeral. b. Consultas de disposicións xerais e información normativa. c. Información incluída no taboleiro de edictos electrónico. d. Publicacións oficiais do Concello de Narón. e. Expedientes sometidos a información pública. f. Perfil do contratista e información contractual de acceso público. g. Outra información de acceso xeral. Sen prexuízo do dereito de acceso libre e anónimo que ampara aos cidadáns que queiran acceder á información referida neste apartado, a Administración municipal poderá, para a mellora dos servizos municipais ou para os efectos estatísticos, solicitarlles aos cidadáns datos que non teñan carácter persoal.2. De conformidade cos apartados 2, 3, 5 e 6 do artigo 37 da Lei 30/1992, do 26 de novembro, de réxime xurídico das administracións públicas e do procedemento administrativo común, o acceso aos documentos nominativos, aos documentos que conteñan datos relativos á intimidade das persoas, aos expedientes non finalizados e aos expedientes e arquivos referidos aos apartados 5 e 6 da Lei 30/1992, do 26 de novembro, de réxime xurídico das administracións públicas e do procedemento administrativo común, queda reservado ás persoas que acrediten as condicións previstas pola lei en cada caso. Para garantir que o dereito de consulta sexa exercido polos cidadáns que se encontran legalmente habilitados para facelo, os servizos municipais esixirán a súa identificación por medio de calquera procedemento electrónico de identificación seguro, entre os especificados no artigo 10 desta Ordenanza.1. A utilización de sinatura electrónica recoñecida será requisito suficiente para identificar e entender acreditada a vontade dos cidadáns que presenten escritos en calquera procedemento ou trámite incorporado á tramitación por vía electrónica a través do procedemento previsto nesta Ordenanza.2. Neste procedemento de incorporación poderanse establecer outros tipos de sinatura electrónica que permitan garantir a seguridade e a integridade na identificación e na acreditación da vontade do cidadán, atendendo aos seguintes criterios: – Ás características das canles electrónicas que se habilitaran para a realización do trámite. – Á proporcionalidade entre o requisito imposto e a transcendencia que poida ter o trámite en concreto, na esfera xurídica dos cidadáns. – Á esixencia formal de sinatura do escrito presentado polo cidadán, na normativa de procedemento administrativo xeral. – Ao nivel de seguridade xurídica, en función dos riscos asociados á operativa. – Á dispoñibilidade da tecnoloxía e aos recursos do Concello de Narón.3. Os escritos e documentos electrónicos que presenten os cidadáns deberán incorporar o mecanismo de identificación e acreditación da vontade do cidadán que en cada caso se defina, de conformidade co apartado 2 anterior.4. De conformidade co disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, a Administración municipal requirirá dos particulares a emenda de calquera defecto formal ocasionado polo incumprimento dos requisitos de identidade, integridade e autenticidade previstos neste artigo.1. A Administración municipal facilitará por medios electrónicos, como mínimo a través da páxina web do Concello, información sobre: a. A súa organización e as súas competencias. b. Os servizos que teña encomendados ou asumidos, coa indicación das prestacións concretas e a dispoñibilidade de cada un dos servizos. c. Os procedementos administrativos que tramitan, con indicación dos requisitos esenciais e dos prazos de resolución e notificación, así como do sentido do silencio. d. Os datos de localización, como son o enderezo postal, o número de teléfono e o enderezo de correo electrónico. e. Os datos relativos ás sedes electrónicas e Punto de Acceso Xeral 2. Poderase difundir a través de medios electrónicos calquera outra información relativa a asuntos ou cuestións de interese xeral para os cidadáns, incluída a que poida contribuír a unha mellor calidade de vida dos cidadáns e teña unha especial incidencia social.3. Na información facilitada faranse constar o órgano administrativo provedor da información e as datas de actualización. A Administración municipal facilitará a través de medios electrónicos toda a información administrativa que por prescrición legal ou resolución xudicial se teña que facer pública, e especificarase en todos os casos o órgano administrativo autor do acto ou disposición publicados. A modo de exemplo, a Administración municipal fará pública a seguinte información: a. Os acordos dos órganos de goberno. b. As ordenanzas municipais. c. O presuposto municipal e as memorias de xestión. d. As figuras de planeamento urbanístico. e. Os anuncios de información pública. f. Os procedementos de contratación administrativa. g. Os procedementos de concesión de subvencións. h. Os procedementos de selección de persoal. i. Os impresos e formularios dos trámites e procedementos municipais. O Concello de Narón garantirá a dispoñibilidade e o acceso á súa normativa actualizada a través de Internet.1. A sede electrónica municipal queda determinada na na páxina www.naron.es. Os servizos técnicos e xurídicos do Concelloque garantirán o cumprimento dos requisitos legalmente establecidos e todos os datos de identificación e características estarán accesibles na web municipal, na que existirá un sistema de queixas e suxestións.2. Na sede electrónica do Concello de Narón existirá un PAG de acceso dos cidadáns cos requisitos establecidos na lei, coordinado cos PAG da Administración xeral do Estado e co da Administración autonómica.3. Os servizos da web municipal estarán operativos as 24 horas do día, todos os días do ano. Cando por razóns técnicas se prevexa que a web ou algúns dos seus servizos poden non estar operativos, deberase informar diso aos usuarios coa máxima antelación posible indicando cales son os medios alternativos de consulta dispoñibles.4. Garantirase a seguridade das páxinas web das entidades incluídas no ámbito de aplicación desta Ordenanza, para garantir a autenticidade e integridade da información dixital que recollen.5. A web municipal cumprirá os estándares de accesibilidade e calidade recomendados para as administracións públicas, e en particular garantirase que os servizos, informacións, trámites e procedementos obxecto desta Ordenanza sexan accesibles desde os principais navegadores e sistemas operativos de código aberto.6. As entidades incluídas no artigo 2 desta Ordenanza non son responsables, en ningún caso, da información que se poida obter a través de fontes externas que non dependan delas, nin tampouco das opinións que poidan expresar, a través das páxinas web municipais, as persoas non vinculadas a estas entidades.1. O taboleiro de edictos electrónico permitirá o acceso por medios electrónicos á información que, segundo unha norma xurídica ou resolución xudicial, se deba publicar ou notificar mediante edictos. O acceso ao taboleiro de edictos electrónico non requirirá ningún mecanismo especial de acreditación da identidade do cidadán.2. O taboleiro de edictos electrónico poderase consultar a través da web municipal, desde terminais instalados na sede do Concello de Narón e desde outros puntos de acceso electrónico que situados na rede de telecentros municipais garantirán un acceso igualitario aos cidadáns independentemente dos seus medios, coñecementos ou distribución xeográfica co fin de evitar brechas dixitais. En todo caso, garantirase o acceso a todas as persoas, así como a axuda necesaria para lograr unha consulta efectiva.3. O taboleiro de edictos electrónico disporá dos sistemas e mecanismos que garantan a autenticidade, a integridade e a dispoñibilidade do seu contido, nos termos previstos no artigo 45.5 da Lei 30/1992, do 26 de novembro, de réxime xurídico das administracións públicas e do procedemento administrativo común. En especial, para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos.4. O taboleiro de edictos electrónico estará dispoñible as 24 horas do día, todos os días do ano, a través da web municipal. Cando por razóns técnicas se prevexa que o taboleiro de edictos electrónico pode non estar operativo, deberase informar diso aos usuarios coa máxima antelación posible, indicando cales son os medios alternativos de consulta do taboleiro que estean dispoñibles.1. A difusión de información e documentación por medios electrónicos non substitúe a publicidade das disposicións normativas e os actos que deban ser publicados nun boletín oficial, segundo as leis. A pesar diso, a difusión de información e documentación por medios electrónicos pode complementar a publicidade realizada en boletíns oficiais en soporte papel, naqueles supostos en que, polas limitacións deste medio, non sexa obrigatorio publicar o contido completo das disposicións ou actos obxecto de publicación.2. A Administración municipal garantirá, en todo caso, o acceso electrónico aos diarios oficiais en que se publique información pública do Concello de Narón. A incorporación de contidos á información administrativa accesible por medios electrónicos realizarase conforme aos principios establecidos nesta Ordenanza e darase, en todo caso, prioridade á publicación da información administrativa que por lei ou por resolución xudicial deba ser publicada.1. O Concello de Narón incorporará progresivamente os trámites e procedementos administrativos municipais á tramitación por vía electrónica, conforme ao procedemento de incorporación e aos principios xerais de actuación previstos nesta Ordenanza.2. Por medio dos trámites e procedementos mencionados no apartado anterior, poderase pedir información, realizar consultas, formular solicitudes, presentar pretensións, practicar alegacións, emitir e recibir facturas, realizar pagos, opoñerse ás resolucións e actos administrativos e, en xeral, exercer os dereitos e as facultades que recoñece o ordenamento xurídico administrativo.3. A tramitación dun procedemento administrativo por medios electrónicos non suporá a diminución no mantemento da integridade das garantías xurídicas dos particulares ante a Administración Local, establecidas devanditas garantías ao longo do Ordenamento Xurídico e en particular na lei 30/1992 de 26 de Novembro de Réxime Xurídico das Administracións Públicas e Procedemento Administrativo Común De acordo co previsto no artigo 45 da lei 30/1992, de 26 de novembro de réxime xurídico das Administracións Públicas e do Procedemento Administrativo Común, en relación co artigo 13 da lei 11/2007, a identificación dos traballadores públicos e dos órganos administrativos farase mediante firma electrónica recoñecida. O persoal ao servizo do Concello de Narón e dos seus organismos públicos vinculados ou dependentes utilizará os sistemas de firma electrónica que se determinen en cada caso, entre os seguintes: 1. Sinatura baseada no Documento Nacional de Identidade electrónico. Nós estamos quitándoo xa que por exemplo non está desenvolvido para firma masiva.2. Sinatura baseada en certificado de empregado público ao servizo da Administración Xeral do Estado expresamente admitidos con esta finalidade. De igual forma, os órganos da administración municipal actuarán electrónicamente mediante selos de órgano nos casos nos que resulte necesario e en particular nos casos de tramitación automatizada.1. Nas condicións establecidas nesta Ordenanza, os procedementos administrativos incorporados á tramitación por vía electrónica poderanse iniciar a través de medios electrónicos a instancia de parte, mediante a presentación de solicitude no rexistro telemático regulado nesta Ordenanza.2. As solicitudes electrónicas mencionadas no apartado anterior deberán conter a sinatura electrónica recoñecida do interesado ou calquera outro mecanismo de identificación e de acreditación da vontade do cidadán que establezan en cumprimento do disposto nesta Ordenanza, de conformidade co previsto no artigo 70 da Lei 30/1992, do 26 de novembro, de réxime xurídico das administracións públicas e do procedemento administrativo común.3. Na presentación da solicitude telemática, os interesados poderán e deberán nos casos nos que así proceda, achegar ao expediente copias dixitalizadas dos documentos que sexan necesarios para a tramitación do mesmo. A achega de devandita documentación implica a autorización por parte do interesado á Administración para que acceda e trate a información persoal contida en tales documentos. A Administración resérvase o dereito de solicitar ao interesado en calquera momento da tramitación, a presentación do documento ou da información orixinal. Independente de que se inicie ou non a tramitación a través da vía os cidadáns poderán comprobar o estado no que se atopa o seu expediente acreditándose debidamente.1. Os actos administrativos e resolucións ditados pola Administración municipal e as comunicacións cos cidadáns que se realicen por medios electrónicos deberán cumprir os requisitos de seguridade, integridade e conservación previstos no artigo 45.5 da Lei 30/1992, do 26 de novembro, de réxime xurídico das administracións públicas e do procedemento administrativo común e na Lei 11/2007, do 22 de xuño, de acceso electrónico dos cidadáns os servizos públicos.2. As previsións contidas neste artigo non serán aplicables ás comunicacións que se produzan á marxe dos procedementos administrativos cuxa regulación corresponda ao concello e nos que non sexa necesario garantir os requisitos mencionados anteriormente, tendo en conta a sensibilidade da comunicación realizada.3. Consideraranse válidos os documentos emitidos polos particulares nas súas relacións coa Administración que foran producidos por medios electrónicos, sempre e cando se acredite a súa autenticidade, integridade e conservación, de conformidade cos termos previstos nesta Ordenanza. A Administración municipal promoverá a utilización de formatos estándar internacionalmente recoñecidos. O interesado, poderá comprobar a través das novas ferramentas informáticas o estado da tramitación dos procedementos administrativos xestionados na súa totalidade por medios electrónicos dos que sexa interesado principal, Accedendo á Sede Electrónica e identificándose correctamente. O cidadán poderá visualizar a relación de expedientes nos cales sexa interesado; así como a data de solicitude, data de apertura e o estado do expediente. Unha vez que se accede ao detalle do expediente concreto que se quere ver, poderase visualizar a relación de actos e trámites realizados, o estado dos mesmos, e a data de inicio e fin. Posteriormente accedendo ao detalle dos trámites, poderanse visualizar outros campos de información talles como, o resultado, unha breve descrición e o documento, se o houbese.1. Os programas, aplicacións e sistemas de información que en cada caso se aproben para a realización por medios electrónicos dos trámites administrativos deberán garantir o control dos prazos, a constancia da data e hora e a identificación dos responsables das actuacións, ademais de respectar a orde de tramitación dos expedientes.2. Os órganos administrativos deberán garantir que os dereitos de audiencia aos interesados e de información pública aos cidadáns se poidan exercer a través de medios electrónicos, cando proceda.3. O interesado poderá solicitar e obter información sobre o estado da tramitación mediante as modalidades establecidas nos trámites incorporados.4. O concello poderá remitirlle ao interesado avisos sobre o estado da tramitación aos enderezos telemáticos de contacto que este lle indicara.5.- Para estes efectos poderá utilizarse calquera outro método de notificación segura, como o sistema de SMS sempre e cando incorpore as garantías legalmente esixidas, salvo nos casos de avisos de cortesía que só se realizarán nos casos autorizados polo interesado se facilita o correspondente número de contacto.1. Non será necesario achegar os documentos que se encontren en poder da Administración municipal ou doutras administracións públicas coas que o Concello de Narón asinara un convenio de colaboración. O exercicio deste dereito farase de acordo coa normativa aplicable a cada procedemento.2. As entidades comprendidas no ámbito de aplicación desta Ordenanza promoverán a substitución da achega de documentos acreditativos do cumprimento de requisitos por unha declaración responsable do interesado que exprese a concorrencia destes requisitos e o compromiso de achegar os xustificantes, a requirimento da Administración.3. A comprobación da información contida nestas declaracións poderase efectuar nos rexistros da Administración municipal ou nos doutras administracións ou entidades coas que o Concello de Narón asinara un convenio de colaboración.1. De acordo cos principios de simplicidade administrativa e interoperabilidade entre administracións, o concello promoverá a eliminación de certificados e, en xeral, de documentos en papel, que serán substituídos, sempre que sexa posible, por certificados e documentos electrónicos ou por transmisións de datos. Tanto no caso de certificados electrónicos e documentos electrónicos como no de transmisións de datos, a súa expedición, tratamento e efectos rexeranse polo disposto nesta Ordenanza, con estrita suxeición á normativa de protección de datos de carácter persoal, así como ao resto da normativa aplicable ao procedemento administrativo.2. No marco dos principios regulados nesta Ordenanza, o concello promoverá o establecemento de convenios coas entidades públicas ou privadas tanto emisoras como receptoras de certificados ou documentos administrativos, para simplificar a obtención, a transmisión e, se é o caso, a validación de documentos ou certificados electrónicos por transmisións de datos. A achega de certificados que prevén as normas reguladoras vixentes de procedementos e actuacións administrativas poderase realizar a través de certificados electrónicos, con plena validez e eficacia, de acordo coas seguintes previsións: a. No marco dun procedemento administrativo, o Concello de Narón, como responsable do trámite, poderá solicitar telematicamente a transmisión de datos en poder doutras administracións que sexan necesarias para o exercicio das súas competencias. b. Para dar resposta ás peticións das administracións conveniadas, o concello disporá de mecanismos automáticos de transmisión de datos en tempo real. c. Para a substitución dun certificado en papel pola transmisión dos datos correspondentes, o titular destes ten que consentir expresamente a realización da transmisión, de acordo co que establece a normativa de protección de datos de carácter persoal, excepto nos casos previstos nunha norma con rango de lei. Se non presta o seu consentimento, o interesado deberá solicitar e achegar o certificado correspondente. d. Calquera transmisión de datos, xa sexa feita polo Concello de Narón ou por outras administracións conveniadas, efectuarase por solicitude do órgano ou entidade tramitadora, e nela identificaranse os datos requiridos e os seus titulares, así como a finalidade para a que se requiren. Na solicitude debe constar que se dispón do consentimento expreso dos titulares afectados, da maneira prevista no apartado anterior, salvo que este consentimento non sexa necesario, de acordo cunha norma con rango de lei. e. Deixarase constancia da petición e a recepción dos datos no expediente, por parte do órgano ou organismo receptor. Para os efectos da verificación da orixe e a autenticidade dos datos por parte dos órganos de fiscalización e control, habilitaranse mecanismos para que estes órganos poidan realizar os controis que consideren oportunos. f. Para garantir a identidade da administración peticionaria e a da administración emisora, así como a integridade, autenticidade e confidencialidade dos datos transmitidos, tanto a petición como a transmisión de datos deberán ir acompañadas da sinatura electrónica recoñecida do órgano administrativo competente ou realizarse dentro dunha rede de comunicacións das administracións públicas seguras que reúna os requisitos establecidos na normativa en cada caso.3. O Concello de Narón establecerá os mecanismos necesarios para a elaboración de certificados administrativos electrónicos, que producirán idénticos efectos que os expedidos en soporte papel. O seu contido poderase imprimir en soporte papel e a sinatura manuscrita será substituída por un código de verificación xerado electronicamente, que permitirá comprobar a súa autenticidade accedendo telematicamente aos arquivos do órgano ou organismo emisor. a. O concello emitirá certificados electrónicos sobre os datos que figuran no seu poder, por petición dos cidadáns. Este trámite incluirase no catálogo de trámites incorporados á administración electrónica, regulado nesta Ordenanza. b. Os cidadáns, en substitución dos certificados en papel, poderán presentar á Administración municipal certificados en soporte electrónico doutras administracións obtidos telematicamente ou ben mediante a compulsa electrónica do certificado en papel.1. A compulsa electrónica de documentos electrónicos e en soporte papel realizarase a través dun procedemento de dixitalización seguro, que inclúa a sinatura electrónica recoñecida do persoal ao servizo da Administración municipal que realizara a compulsa e que garanta a autenticidade e a integridade da copia. Os documentos compulsados electronicamente terán a consideración de copias auténticas, para os efectos do previsto no artigo 46 da Lei 30/1992, do 26 de novembro, de réxime xurídico das administracións públicas e do procedemento administrativo común.2. A incorporación de documentos en soporte papel para os trámites e procedementos administrativos que se incorporaran á tramitación por vía electrónica realizarase mediante a compulsa electrónica dos documentos en soporte papel.3. Os documentos compulsados electronicamente poderán ser válidos tanto no procedemento concreto para o que se realizou a compulsa como para calquera outro procedemento tramitado pola Administración municipal.4. Cando un procedemento iniciado electronicamente non se tramite totalmente en soporte electrónico, procederase, por parte do órgano competente, á reprodución en soporte papel das solicitudes, comunicacións ou outros documentos electrónicos, mediante compulsa, para continuar coa tramitación do expediente.5. No traslado de documentos electrónicos a copias en soporte papel, farase constar a compulsa electrónica mediante o selo do órgano correspondente ou sinatura recoñecida que acredite a correspondencia e a exactitude co documento orixinal electrónico. Estes documentos terán a consideración de copias auténticas, para os efectos do previsto no artigo 46 da Lei 30/1992, do 26 de novembro, de réxime xurídico das administracións públicas e do procedemento administrativo común.6. Os documentos electrónicos poderanse trasladar a copias en soporte papel mediante procedementos automatizados. Neste caso, o documento en soporte papel incorporará un mecanismo que permitirá validar o seu contido coa identificación do documento electrónico orixinal. O acceso ao documento electrónico orixinal poderase realizar a través dun enderezo electrónico facilitado polo concello.1 Os procedementos que se tramiten e se acaben en soporte electrónico garantirán a identificación e o exercicio da competencia por parte do órgano que, en cada caso, estea recoñecido como competente.2. O acto ou resolución que poña fin a un procedemento electrónico deberá cumprir os requisitos previstos no artigo 89 da Lei 30/1992, do 26 de novembro, de réxime xurídico das administracións públicas e do procedemento administrativo común, e ir acompañado da sinatura electrónica recoñecida do órgano administrativo competente para ditar o acto ou resolución.3. O traslado de documentos electrónicos, incluídos os que deben figurar nos libros de resolucións e nos libros de actas, mentres estes non estean en soporte electrónico, farase de acordo co procedemento de compulsa previsto nesta Ordenanza. CAPÍTULO SÉTIMO. REXISTROS ELECTRÓNICOS 1. Créase o rexistro electrónico do Concello de Narón que baixo a dependencia da Secretaría xeral, será xestionado pola Oficina de Atención ao Cidadán 2. A creación de rexistros electrónicos no ámbito da Administración municipal deberá ser acordada polo Pleno municipal ou órgano equivalente de padroados ou entidades tras o expediente previo instruído para o efecto, a través de norma regulamentaria.3. As entidades dependentes do Concello de Narón poderán establecer a utilización do rexistro telemático municipal co establecemento previo de condicións organizativas e técnicas específicas.4. O acceso ao rexistro electrónico farase a través da oficina municipal virtual na web electrónica www.naron.es e nela figurará o texto íntegro da presente Ordenanza ou de calquera outra disposición de creación deste tipo de rexistros, a relación actualizada de procedementos que admiten tramitación electrónica e, dentro de cada un, información sobre os documentos normalizados que poden ser presentados electronicamente e a data e hora oficiais polas que se rexe.5. O rexistro telemático integrarase con todos os efectos no rexistro xeral da corporación e terá carácter voluntario para os administrados, excepto os supostos de utilización obrigatoria establecidos por esta Ordenanza ou outras disposicións ou actos de cumprimento obrigatorio ou polas normas de creación de futuros procedementos telemáticos en que se regule a presentación de solicitudes, escritos ou comunicacións a través do rexistro referido.1. A presentación de solicitudes, escritos ou comunicacións no rexistro telemático terá os mesmos efectos que a presentación efectuada polo resto dos medios admitidos pola Lei 30/1992, do 26 de novembro, de réxime xurídico das administracións públicas e do procedemento administrativo común, pero estes efectos restrínxense aos escritos dirixidos ao Concello de Narón e non a outras entidades dependentes deste con personalidade xurídica diferenciada, ou a outras administracións públicas.2. As restricións establecidas no apartado anterior quedarán sen efecto se, para as entidades dependentes, se habilita a utilización do rexistro na forma prevista na presente Ordenanza, ou nos casos de convenio con outras administracións públicas que permita a presentación de escrito ou documentos a elas dirixidos, cos efectos previstos en tales instrumentos.3. O rexistro electrónico poderán rexeitar os documentos electrónicos que se lles presenten, nas seguintes circunstancias: a) Que se trate de documentos dirixidos a órganos ou organismos fora do ámbito do Concello de Narón b) Que conteñan código malicioso ou dispositivo susceptible de afectar á integridade ou seguridade do sistema. c) No caso de utilización de documentos normalizados, cando non se cumprimenten os campos requiridos como obrigatorios na resolución de aprobación do correspondente documento, ou cando conteña incongruencias ou omisións que impidan o seu tratamento. Nos casos previstos no apartado anterior, informarase diso ao remitente do documento, con indicación dos motivos do rexeitamento así como, cando iso fose posible, dos medios de subsanación de tales deficiencias e dirección na que poida presentarse. Cando o interesado solicíteo remitirase xustificación do intento de presentación, que incluirá as circunstancias do seu rexeitamento.4. Xustificante do Rexistro Electrónico. O Rexistro Electrónico xerará para os trámites electrónicos un xustificante no que quedará constancia de: 1. A identidade do remitente 2. Data e hora efectiva do rexistro electrónico 3. Código do Rexistro electrónico. (pre-asento). 4. Datos correspondentes á solicitude.5. Listaxes da documentación achegada, no seu caso. Tanto no caso de que non se poida realizar o rexistro, coma se realizouse o rexistro pero non se puidese xerar o xustificante, o sistema, xerará un erro ao usuario no que se lle comunica as actuacións correspondentes.1. O acceso ao rexistro electrónico poderase realizar durante as 24 horas do día, todos os días do ano. A data de entrada e/ou de saída acreditarase mediante un servizo de consignación electrónica de data e hora. Para os efectos do cómputo de prazos, a recepción de documentos nun día inhábil entenderase efectuada no primeiro día hábil seguinte. O rexistro telemático rexerase pola data e a hora oficiais vixentes no Concello de Narón.2. O calendario e a hora de referencia serán os oficiais vixentes no Concello de Narón, indicados polo sistema de información que dea soporte ao rexistro electrónico. Terán a consideración de días inhábiles para os efectos do rexistro telemático do Concello de Narón os sinalados con este carácter no calendario oficial de festas laborais no Estado, na comunidade autónoma e no Concello de Narón. Polo que se refire á hora terase en conta a hora peninsular oficial española.3. Para efectos do cómputo de prazos, a presentación dun documento nun día inhábil para o Concello de Narón entenderase efectuada na primeira hora do día hábil seguinte, aínda que no asento constará a data e hora en que efectivamente se recibira o documento presentado, cando o escrito vaia dirixido ao Concello de Narón no ámbito das súas competencias, en todo caso, e no resto dos supostos, na data e hora de entrada no rexistro do destinatario, salvo que expresamente se contemple a aplicación da primeira regra. En ningún suposto a presentación telemática dos documentos aos que se refire esta Ordenanza implica a ampliación dos prazos establecidos polo ordenamento xurídico. Non se dará saída a ningún documento ou comunicación en día inhábil.1. As disposicións que aproben a incorporación de trámites e procedementos á tramitación por vía electrónica determinarán que documentos e formatos terán entrada no rexistro electrónico, así como as súas condicións de funcionamento.2. De acordo co disposto no art.24.2. b da Lei 11/2007, o rexistro electrónico admitirá a presentación de calquera escrito ou solicitude destinada ao Concello de Narón que sexa asinada con sinatura electrónica recoñecida ou con outro tipo de sinatura electrónica nos casos admitidos sempre que se presenten nos formatos establecidos nesta Ordenanza. Estes escritos serán rexistrados electronicamente emitíndose o correspondente recibo acreditativo electrónico, e as comunicacións co interesado serán electrónicas cando este método sexa admisible de acordo co previsto nesta Ordenanza. Para estes efectos, na oficina virtual do Concello de Narón figurarán os correspondentes procedementos xenéricos de presentación de solicitudes, achega de documentos e interposición de recursos.1. No rexistro electrónico os asentos anotaranse respectando a orde temporal de recepción ou saída dos documentos.2. Os asentos de entrada especificarán para cada documento presentado, polo menos: a) Un número ou código de rexistro individualizado correlativo. b) O encargado do seu manexo e tratamento, que será un empregado público co correspondente nivel de autorización para realizar as súas funcións. c) A data e hora de presentación, proporcionada polo sistema en que reside o rexistro electrónico. d) A data e hora de recepción, de conformidade co cómputo de prazos ao que fai referencia o artigo 33. d) O órgano ao cal se dirixe o documento electrónico. e) O procedemento ou trámite. f) O extracto, recensión ou breve referencia do contido do documento rexistrado.3. O rexistro electrónico emitirá automaticamente un xustificante da recepción do trámite, consistente nunha copia autenticada do escrito, solicitude ou comunicación de que se trate, no que constará, polo menos: a) O número de asento individualizado. b) Identidade do remitente. c) Órgano destinatario. d) A data e hora de recepción. e) O contido íntegro do documento en relación co cal se fixo o trámite ou un extracto deste.4. Poderán achegarse documentos que acompañen á correspondente solicitude, escrito ou comunicación, sempre que cumpran os estándares de formato e requisitos de seguridade que se determinen nos Esquemas Nacionais de Interoperabilidade e de Seguridade. O rexistro electrónico xerará recibos acreditativos da entrega destes documentos que garantan a integridade e o non repudio dos documentos achegados.5. Os xustificantes da recepción configuraranse de forma que poidan ser impresos ou arquivados electronicamente pola persoa interesada e que garanta a identidade do rexistro, tendo o valor de recibo de presentación para os efectos do disposto no artigo 70.3 da Lei 30/1992, do 26 de novembro.6. A non recepción pola persoa interesada do xustificante de recepción ou, se é o caso, a recepción dunha mensaxe de indicación de erro ou deficiencia da transmisión non implica que non se producira a recepción; nese caso, o interesado deberá comprobar, no apartado correspondente a consulta de tramitacións se a entrada se produciu, descargando a información correspondente; se constase a recepción, o trámite estará correctamente realizado; noutro caso, deberá realizar a presentación noutro momento ou utilizando outros medios.7. Concluído o trámite de rexistro, os documentos serán cursados sen dilación aos seus destinatarios e ás unidades administrativas correspondentes desde o rexistro.8. Os asentos de saída especificarán para cada documento, polo menos, os seguintes datos: a) Un número de referencia. b) A data e hora de rexistro. c) O órgano ou servizo de procedencia. d) A persoa á que se dirixe. e) O extracto, recensión ou breve referencia do contido do documento rexistrado.9. Naqueles casos nos que se detecten anomalías de tipo técnico na transmisión telemática do documento, a citada circunstancia debe poñerse en coñecemento do interesado polo mesmo sistema, mediante as correspondentes mensaxes de erro, para que sexan corrixidos.1. Os documentos electrónicos terán o mesmo valor que os documentos administrativos ordinarios cando foran xerados coas garantías que establece a lei e esta Ordenanza.2. En particular terán o mesmo valor xurídico e probatorio.1. Poderanse utilizar soportes, medios e aplicacións electrónicos, en calquera actuación administrativa e, en particular, na iniciación, tramitación e terminación dos procedementos administrativos, de acordo co disposto na presente Ordenanza e nas súas disposicións específicas de desenvolvemento, así como nas normas reguladoras de cada actuación ou procedemento.2. Cando se utilicen os soportes, medios e aplicacións referidos no apartado anterior, adoptaranse as medidas técnicas necesarias que aseguren a autenticidade, confidencialidade, integridade, dispoñibilidade e conservación da información. Estas medidas de seguridade deberán ter en conta o estado da tecnoloxía e ser proporcionadas á natureza dos datos e dos tratamentos e aos riscos aos que estean expostos, de acordo con criterios de proporcionalidade, conforme ao disposto na lexislación vixente en materia de protección de datos de carácter persoal. Ademais, deberán garantir o control dos tempos e prazos, a identificación dos órganos responsables dos procedementos así como a tramitación ordenada dos expedientes e facilitar a simplificación e a publicidade dos procedementos.3. Por Resolución da Alcaldía desenvolveranse as medidas técnicas necesarias para cumprir os requisitos deste artigo, sen prexuízo das medidas adicionais que poidan ser consideradas na avaliación de soportes, medios e aplicacións particulares.4. As medidas de seguridade aplicadas aos soportes, medios e aplicacións utilizadas polos distintos órganos municipais deberán garantir: a) A restrición do uso dos soportes, medios e aplicacións, así como do acceso aos datos e informacións neles contidos, ás persoas autorizadas. b) A prevención de alteracións ou perdas dos datos e informacións. c) A protección dos procesos informáticos fronte a manipulacións non autorizadas.5. Co obxecto de facilitar e promover o seu uso, os sistemas normalizados de solicitude poderán incluír comprobacións automáticas da información achegada respecto de datos almacenados en sistemas propios ou pertencentes a outras administracións e, incluso, ofrecer o formulario cuberto, en todo ou en parte, co obxecto de que o cidadán verifique a información e, se é o caso, a modifique e complete.1. Os documentos electrónicos utilizados nas actuacións administrativas serán arquivados pola Administración municipal por medios electrónicos. Os documentos electrónicos que conteñan actos administrativos que afecten a dereitos ou intereses dos particulares deberán conservarse nun formato que asegure a identidade, integridade e conservación da información necesaria para reproducilo.2. O acceso aos documentos almacenados por medios ou en soportes electrónicos, informáticos ou telemáticos rexerase polo disposto no artigo 37 da Lei 30/1992, do 26 de novembro e, se é o caso, pola Lei orgánica 15/1999, do 13 de decembro, de protección de datos de carácter persoal, así como naquelas normas de desenvolvemento que sexan aplicables.3. Os medios ou soportes en que se almacenen documentos deberán contar con medidas de seguridade que garantan a integridade, autenticidade, calidade, protección e conservación dos documentos almacenados. En particular, asegurarán a identificación dos usuarios e o control de accesos, así como o cumprimento das garantías previstas na lexislación de protección de datos.4. Todos os documentos almacenados son accesibles mediante un código de validación electrónica, que é único para cada documento, garantíndose que os documentos asinados non sexan modificados a posteriori.5. Nos procedementos administrativos xestionados na súa totalidade electronicamente, o órgano que tramita o procedemento poñerá a disposición do interesado un servizo electrónico de acceso restrinxido onde este poida consultar, tras a identificación previa, polo menos a información sobre o estado de tramitación do procedemento, salvo que a normativa aplicable estableza restricións a esta información. A información sobre o estado de tramitación do procedemento comprenderá a relación dos actos de trámite realizados, con indicación sobre o seu contido, así como a data na que foron ditados.6. No resto dos procedementos habilitaranse igualmente servizos electrónicos de información do estado da tramitación que comprendan, polo menos, a fase na que se encontra o procedemento e o órgano ou unidade responsable.7. O servizo municipal que teña atribuídas as funcións en materia de informática será o órgano responsable da seguridade, integridade, protección e conservación de todos os documentos do rexistro e transaccións electrónicas. Na oficina virtual estarán dispoñibles, para informar ao cidadán, as directrices principais e básicas dos protocolos de seguridade dos sistemas e tecnoloxías que constitúe o soporte dos procedementos electrónicos regulados na presente Ordenanza.8. O arquivo de documentos electrónicos realizarase de acordo coa normativa vixente en materia de xestión documental no relativo ao cadro de clasificación, método de descrición e calendario de conservación.9. Os medios ou soportes en que se almacenen os documentos electrónicos disporán das medidas de seguridade que garantan a integridade, a autenticidade e a conservación dos documentos arquivados, e en particular a identificación dos usuarios e o control de acceso.10. O Concello de Narón poderá establecer convenios ou acordos con outras entidades para o arquivo definitivo dos seus documentos electrónicos, sempre e cando se cumpran as garantías do apartado anterior. CAPÍTULO NOVENO. CATÁLOGO DE PROCEDIMENTOS ELECTRÓNICOS 1. A Administración municipal acordará a realización de procedementos administrativos e trámites por medios electrónicos, con carácter xeral aplicándose residualmente os procedementos xerais xa sinalados.2.- Independentemente, procederá a deseñar e aprobar expedientes electrónicos normalizados de acordo co procedemento establecido de conformidade coas disposicións deste capítulo.3. Anualmente o Concello de Narón poderá aprobar un plan de normalización no que se fixen os obxectivos anuais por áreas no que se refire á normalización de procedementos e incorporación de tecnoloxía a estes.4. As características dos procedementos e trámites que se incorporen á administración electrónica deberanse definir, en cada caso, na normativa correspondente de desenvolvemento desta Ordenanza, sobre a base do correspondente proxecto de incorporación, de acordo co previsto nos artigos seguintes.5. As previsións contidas neste capítulo tamén serán de aplicación aos seguintes supostos: a. Ao procedemento de modificación dos procedementos e trámites que se incorporasen á tramitación por vía electrónica. b. Ao réxime de funcionamento dos instrumentos e servizos específicos da administración electrónica. c. Á sinatura de convenios de colaboración e cooperación con outras administracións e entidades en materia de administración electrónica, sen prexuízo do resto da normativa aplicable en materia de convenios. d. Aos procedementos de comunicación e de relación con outras administracións públicas. O proxecto de incorporación será realizado pola área municipal responsable do procedemento co apoio da área de informática e modernización en cumprimento dos plans anuais e deberá conter: 1. Memoria xustificativa da incorporación.2. Identificación dos trámites e procedementos que se incorporan.3. Identificación das canles electrónicas que se habilitaran para a realización do trámite.4. Sistemas de identificación e acreditación electrónica da vontade do cidadán para cada un dos trámites que se incorporen, cando estes sexan necesarios.5. Programas e aplicacións electrónicas que se utilizarán para cada un dos trámites e procedementos que se incorporen.6. Memoria sobre protección de datos de carácter persoal e de valoración dos riscos.7. Memoria sobre as implicacións técnicas e organizativas derivadas da incorporación.8. Memoria sobre a xestión da información e o ciclo de vida da documentación, que inclúa as garantías e necesidades de conservación e a súa dispoñibilidade.9.- Manual de procedemento.1. Una vez redactado, o proxecto de incorporación deberase someter ao informe favorable dos órganos competentes en materia de administración xeral, organización e sistemas de información, e dos servizos xurídicos municipais, os cales se deberán pronunciar sobre os aspectos da súa competencia.2. Os órganos citados no apartado anterior deberán emitir o informe correspondente no prazo de quince días naturais. Se neste prazo no recaeu o dito informe, este considerarase favorable.3. Para os efectos do previsto no apartado 4 do artigo 45 da Lei 30/1992, do 26 de novembro, de réxime xurídico das administracións públicas e do procedemento administrativo común, correspóndelle ao alcalde a aprobación do proxecto de incorporación. Unha vez aprobada a incorporación dun trámite ou dun procedemento para a súa tramitación por vía electrónica, incluirase, para os efectos de información aos cidadáns, no catálogo de trámites e procedementos electrónicos que se publicará na súa páxina web.1. A transmisión ou recepción de comunicacións e notificacións entre a Administración municipal e calquera persoa física ou xurídica poderá realizarse a través de soportes, medios e aplicacións informáticas, electrónicas e telemáticas, sempre que cumpran os seguintes requisitos: a) Que se garanta a súa dispoñibilidade e acceso nas condicións que en cada caso se establezan. b) Que exista compatibilidade entre os medios utilizados polo emisor e o destinatario que permita tecnicamente as comunicacións e notificacións entre ambos, incluíndo a utilización do rexistro telemático do Concello de Narón, de conformidade co previsto nesta Ordenanza e nas súas normas de desenvolvemento. c) Que existan medidas de seguridade tendentes a evitar a interceptación e alteración das comunicacións, así como os accesos non autorizados. d) Que, conforme ao disposto no artigo 28.1 da Lei 11/2007, do 22 de xuño, nos supostos de comunicacións e notificacións dirixidas a particulares utilizando algún medio electrónico, que os interesados sinalaran este medio como preferente ou consentiran a súa utilización para as súas comunicacións co Concello de Narón en calquera momento da iniciación ou tramitación do procedemento ou do desenvolvemento da actuación administrativa, facilitando un enderezo electrónico único. Tanto a indicación da preferencia no uso de medios electrónicos como o consentimento citados anteriormente poderán emitirse e solicitarse, en todo caso, por medios electrónicos.2. As comunicacións e notificacións efectuadas nos soportes ou a través dos medios e aplicacións referidos no apartado anterior serán válidas sempre que quede acreditado: a) A identificación fidedigna do remitente e do destinatario da comunicación. b) A constancia da transmisión e recepción, a data e a hora en que se produce a recepción da comunicación no enderezo electrónico do interesado. c) O acceso polo interesado ao contido da mensaxe notificada.3. O sistema de comunicación acreditará, ademais, calquera causa técnica que imposibilite algunha das circunstancias previstas no apartado anterior.4. Nas comunicacións electrónicas a particulares ou entidades externas ao Concello de Narón, xerarase unha dilixencia que conteña os códigos ou sinais que garantan que se produciron correctamente as transmisións electrónicas.5. Nas actuacións ou procedementos que se desenvolvan integramente en soportes electrónicos, nos que se produzan comunicacións caracterizadas pola súa regularidade, número e volume entre unidades orgánicas do Concello de Narón e determinadas persoas físicas ou xurídicas, estas comunicarán a forma e código de acceso aos seus sistemas de comunicación. Estes sistemas entenderanse sinalados con carácter xeral como preferentes para a recepción e transmisión de comunicacións e notificacións nas actuacións a que se refire este apartado.6. Nas comunicacións dirixidas a particulares, a notificación entenderase practicada para todos os efectos legais no momento en que se produza o acceso ao seu contido no enderezo electrónico. Cando, existindo constancia da recepción da notificación no enderezo electrónico, transcorresen dez días naturais sen que se acceda ao seu contido, entenderase que a notificación foi rexeitada cos efectos previstos no artigo 59.4 da Lei 30/1992, do 26 de novembro, salvo que de oficio ou a instancia do interesado se comprobe a imposibilidade técnica ou material do acceso.7. Cando a Administración municipal teña coñecemento de circunstancias que indiquen que a exclusividade do sistema de comunicacións telemáticas dun ente puido quedar comprometida, e, en todo caso, a partir da recepción dunha comunicación do interesado neste sentido, deberá: a) Suspender ou cancelar o servizo. b) Enviar por medios alternativos as notificacións posteriores que sexan necesarias. As notificacións que ata a data consten como recibidas na caixa de correo electrónico de notificacións do ente teranse por recibidas por este, excepto se houbese proba en sentido contrario.8. Durante a tramitación do procedemento o interesado poderá requirir ao órgano correspondente que as notificacións sucesivas non se practiquen por medios electrónicos, utilizándose os demais medios admitidos no artigo 59 da Lei 30/1992, de réxime xurídico e do procedemento administrativo común, excepto nos casos previstos no artigo 27.6 da presente lei.9. Producirá os efectos propios da notificación por comparecencia o acceso electrónico polos interesados ao contido das actuacións administrativas correspondentes, sempre que quede constancia deste acceso.10. O sistema de notificacións e comunicacións a membros dos órganos colexiados da Administración municipal será electrónico en todos os casos, unha vez que se desenvolva e implante a web do concello e se dote aos afectados da formación e medios necesarios. O sistema deberá ser aceptado expresamente por cada persoa. No caso contrario, manterase excepcionalmente o sistema tradicional.11. O Concello de Narón, poderán establecer a obrigatoriedade de comunicarse con persoas xurídicas ou colectivos de persoas físicas que por razón da súa capacidade económica ou técnica utilizando só medios electrónicos, cando os interesados correspóndanse, acreditados teñan garantido o acceso e dispoñibilidade dos medios tecnolóxicos precisos 1. Os programas e aplicacións, así como as súas novas versións ou modificacións, que efectúen tratamentos de información cuxo resultado sexa utilizado pola Administración municipal no exercicio das súas competencias propias deberán ser obxecto de aprobación por Resolución da Alcaldía ou da Presidencia da entidade, por proposta dos órganos xestores afectados ou, en todo caso, co informe previo destes.2. Os informes aos que se refire o apartado anterior pronunciaranse sobre os seguintes aspectos: a) Legalidade da aplicación: adecuación do funcionamento da aplicación aos requisitos e trámites do procedemento. b) Seguridade da aplicación: preservación da dispoñibilidade, confidencialidade e integridade dos datos tratados pola aplicación. c) Normalización dos medios de acceso: especificacións técnicas sobre os medios, códigos e formatos de acceso. d) Conservación dos soportes utilizados: proporción entre a durabilidade dos soportes e o tempo en que deben manterse os datos neles incluídos.3. As resolucións de aprobación ás que se refiren os apartados anteriores publicaranse na sede electrónica do Concello de Narón ou da entidade de que se trate e terán o contido mínimo seguinte: a) Denominación e descrición dos obxectivos da aplicación. b) Determinación das resolucións para cuxa adopción vai ser utilizada a aplicación, sinalando as normas que a regulen. c) Identificación do órgano competente para a adopción das resolucións, indicando a norma que atribúe a competencia, e dos potenciais usuarios da aplicación. d) Réxime e medios de acceso á aplicación, de ser o caso. Na difusión das características das aplicacións atenderase á protección dos dereitos de propiedade industrial e intelectual. No relativo aos requisitos técnicos terase en conta con carácter indicativo o disposto na Resolución do 26 de maio de 2003, da Secretaría de Estado para a Administración Pública pola que se dispón a publicación do acordo do Pleno da Comisión Interministerial de Adquisición de Bens e Servizos Informáticos (CIABSI) do 18 de decembro de 2002 polo que se aproban os criterios de seguridade, normalización e conservación das aplicacións utilizadas pola Administración xeral do Estado no exercicio das súas potestades. O disposto na presente Ordenanza aplicarase efectivamente de forma gradual en atención ao estado da tecnoloxía e á súa dispoñibilidade pola Administración municipal, así como á capacidade económica desta última. Esta Ordenanza non se aplicará aos procedementos iniciados con anterioridade á súa entrada en vigor. O taboleiro de edictos electrónico que regula esta Ordenanza entrará en funcionamento nun prazo máximo de doce meses desde a entrada en vigor desta Ordenanza. O concello habilitará o acceso ao rexistro telemático no prazo máximo de doce meses desde a entrada en vigor desta Ordenanza. DISPOSICIÓNS FINAIS Facúltase ao alcalde a ditar cantas disposicións sexan necesarias para a execución e desenvolvemento da presente Ordenanza. A presente Ordenanza producirá efectos ao día seguinte da publicación do seu texto íntegro no Boletín Oficial da Provincia, e transcorrido o prazo de quince días previsto no artigo 65.2 da Lei 7/1985, do 2 de abril, reguladora das bases do réxime local. No prazo de tres meses, o Concello difundirá a Ordenanza por medios electrónicos.1. Para os efectos desta Ordenanza, as categorías de niveis de identificación do usuario para os efectos da presente Ordenanza son: a) Nivel 1: é necesaria a identificación electrónica da persoa usuaria para intervir na realización do trámite de que se trate. a.1) Nivel 1.1: Identificación electrónica con certificado. a.2) Nivel 1.2: Identificación electrónica con contrasinal. a.3) Nivel 1.3: Identificación electrónica con validación de datos persoais. b) Nivel 2: non é necesaria a identificación da persoa usuaria para intervir na realización do trámite, pero si é necesaria algún tipo de identificación posteriormente, para que o propio trámite ou a prestación do servizo final causen efecto. c) N. A.: non é necesaria a identificación da persoa usuaria nin para intervir na realización do trámite nin posteriormente.2. Calquera trámite cuxa realización estea prevista a través do rexistro telemático cun determinado nivel mínimo de identificación da persoa usuaria tamén poderá ser realizado con calquera outro nivel de identificación que sexa superior ao mínimo establecido e estea tecnicamente dispoñible para ser utilizado na execución dese trámite.1. Para os efectos desta Ordenanza, as categorías de “niveis de sinatura da persoa usuaria” poden ser, polo menos, as seguintes: a) Nivel 1: é necesaria a sinatura electrónica do trámite por parte da persoa usuaria. a.2) Nivel 1.1: sinatura electrónica recoñecida. a.2) Nivel 1.2: sinatura electrónica avanzada. b) Nivel 2: non é necesaria sinatura do trámite por parte da persoa usuaria, pero si é necesaria algún tipo de sinatura posteriormente, para que o propio trámite ou a prestación do servizo final causen efecto. c) N. A.: non é necesaria a sinatura da persoa usuaria. Narón, a 6 de abril de 2010 O ALCALDE José Manuel Blanco Suárez